টেকসই ও সর্বব্যাপী সম্প্রদায় ২০৩০ সালের মধ্যে, নতুন ও পুরাতনদের জন্য উইকিমিডিয়া স্বেচ্ছাসেবক কার্যক্রম হবে মজার, উৎসাহব্যঞ্জক ও সর্বব্যাপী। আমরা নতুনদের আমাদের আন্দোলনে যুক্ত হতে স্বাগত জানাবো এবং সঠিক প্রশিক্ষণের মাধ্যমে তাদের সম্প্রদায়ের সাথে যুক্ত করে নেব। এ প্রক্রিয়ায় আমরা সর্বস্তরের স্বোচ্ছাসেবক নিয়ে এমন একটি সম্প্রদায় তৈরি করবো এবং এমন যোগাযোগ ব্যবস্থা তৈরি করবো যার মাধ্যমে সবার মধ্যে আন্তরিকতা বৃদ্ধি পাবে। ফলস্বরুপ, আমাদের উইকিমিডিয়া আন্দোলন সংখ্যা ও গঠনগতভাবে বৃদ্ধি পাবে এবং আমাদের প্রকল্পসমূহ আমাদের সবার প্রচেষ্ঠায় সমৃদ্ধ হবে।  উদ্দীপিত সময় ২০৩০ সালের মধ্যে, উইকিমিডিয়া আন্দোলন স্বয়ংক্রিয় সরঞ্জাম যেগুলো নিজে নিজেই শিখতে পারে সেগুলো নিয়ে কাজ করবে যাতে স্বেচ্ছাসেবকদের কাজ আরও বেশি সৃষ্টিশীল ও উৎপাদনশীল হয়। আমরা সাহিত্য, উপন্যাসসহ সমস্ত জ্ঞান সহজে মানুষের কাছে পৌঁছে দেওয়ার জন্য অনুমান নির্ভর স্বয়ংক্রিয় সরঞ্জাম নিয়ে কাজ করবো। যান্ত্রিক অনুবাদকে আরও বেশি সৃষ্টিশীল ও সঠিক করার জন্য স্বেচ্ছাসেবকগণ আরও গভীরভাবে কাজ করবেন। আমরা সুনির্দিষ্ট এবং ইন্টারেক্টিভ ফরম্যাটে জ্ঞানকে প্রসার করব — অ্যাপ, ব্রাউজার ও বিশ্বকোষীয় ফরম্যাটের বাইরে — যেগুলি লোকেরা শিখতে ও অবদান রাখতে পারবে। আমরা আমাদের লক্ষ্যে পৌঁছানোর জন্য সবচেয়ে কার্যকরী পথ হিসাবে প্রযুক্তিগত উদ্ভাবনী দিককে গুরুত্ব দিব।  একটি সত্যিকারের বৈশ্বিক আন্দোলন গত ১৫ বছরে যে সম্প্রদায়গুলো বঞ্চিত হিসেবে থেকেছে উইকিমিডিয়া আন্দোলন সেসব সম্প্রদায়ের উপর দৃষ্টি দিবে। আমরা উইকিমিডিয়ার প্রচারণা চালাবো এবং এটি মানুষের কাছে আরও ব্যবহারযোগ্য করে তৈরি করবো। আমরা জ্ঞানে প্রবেশাধিকারের ক্ষেত্রে বাধাগুলো দূর করবো যাতে মানুষ মুক্তভাবে উইকিমিডিয়া প্রকল্পে প্রবেশাধিকার লাভ করে। আমরা বিশ্বের বঞ্চিত সম্প্রদায়কে জ্ঞানের ক্ষেত্রে সহায়তা করতে এমন একটি জায়গা তৈরি করবো যাতে মুক্ত জ্ঞান সত্যিকার অর্থেই বৈশ্বিকভাবে বিস্তার লাভ করে। ২০৩০ সালের মধ্যে, আমরা সত্যিকারের একটি বৈশ্বিক আন্দোলনে পরিণত হব।  জ্ঞানের সর্বাধিক স্বীকৃত উৎস ২০৩০ সালের মধ্যে, উইকিমিডিয়া প্রকল্পসমূহ বিশস্থ, উচ্চ মানসম্পন্ন, নিরপেক্ষ এবং মুক্ত জ্ঞানের প্রাসঙ্গিক উৎস হিসেবে বিশ্বে স্থান করে নেবে। আমরা উচ্চ মান সম্পন্ন সেকেন্ডারি উৎস ও বর্তমান সমাজে বিদ্যমান নির্ভরযোগ্য উৎসের সমন্বয়ে আমাদের বিষয়বস্তুর নির্ভূলতা ও নির্ভরযোগ্যতাকে ধরে রাখব। আমরা মানুষের মাঝে উইকিমিডিয়ার নির্ভরযোগ্যতা সম্পর্কে সচেতনতা সৃষ্টি করব এবং বিশেষজ্ঞদেরকেও তাদের জ্ঞান আমাদের সাথে বিনিময় করতে উৎসাহিত করব। মানুষের যখন প্রয়োজন তখন আমরা তাদেরকে প্রাসঙ্গিক ও সঠিক তথ্যটি জানাবো। আমরা আমাদের তথ্যের গভীরতা আরও বৃদ্ধি করবো সাথে সাথে আমাদের গ্রহণযোগ্যতা ধরে রাখার জন্য নির্ভরযোগ্যতা, নিরপেক্ষতা ও জ্ঞানের ব্যাপকতাও সমুন্নত রাখব।  জ্ঞানের বাস্তুতন্ত্রে জড়িত হওয়া ২০৩০ সালের মধ্যে, উইকিমিডিয়া আন্দোলনের মান, বৈচিত্র্যতা ও মুক্ত জ্ঞানের বৈশ্বিক প্রসার নাটকীয়ভাবে বৃদ্ধি পাবে কারণ এই সময়ের মধ্যে উইকিমিডিয়া বিচিত্র প্রতিষ্ঠান ও সংস্থাসমূহের সাথে একত্রে মুক্ত জ্ঞান প্রসারে কাজ করবে। সারা বিশ্বে উইকিমিডিয়ার বিষয়বস্তু, প্রযুক্তি ও সম্প্রদায় নিয়ে আনুষ্ঠানিক এবং অনানুষ্ঠানিক বিশদ আলোচনা হবে। এই অংশীদারিত্বে সাথে থাকবে বিশ্বের নেতৃত্বস্থানীয় শিক্ষা, কলা, বিনোদন, প্রযুক্তি, বিজ্ঞান ও সরকারিভাবে কাজ করা বিভিন্ন প্রতিষ্ঠান। এসব কৌশলগত অংশীদারদের নিয়ে এমন একটি বৈচিত্র্যময় আন্দোলন গড়ে উঠবে যার একটি অংশ মুক্তজ্ঞান সরবরাহ করার একটি উৎস হিসেবে কাজ করবে এবং অন্য অংশ মুক্তজ্ঞানে প্রবেশাধিকার বৃদ্ধির জন্য কাজ করবে। আমরা উইকিমিডিয়াকে বৈশ্বিক জ্ঞানের বাস্তুতন্ত্রে একটি অখণ্ড অংশ হিসেবে প্রতিষ্ঠা করবো।  (এই তথ্যগুলো মেটার এই পাতা থেকে আমদানি করা হয়েছে।)